Diskussion:Fornuft

message: Bemærk at denne artikel konsekvent oversætter 'reasoning' til 'ræsonnementer', da reasoning i denne sammenhæng forstås som "anvendelsen af fornuften til at ræsonnere sig frem til en slutning gennem ræsonnementer". Det er måske en smule krøllet, men så vidt jeg ved findes der ikke et direkte dansk ord for "reasoning" ('ræsonnering' er ikke et ord). Ordet "rationalitet" og "rationel" er søgt undgået, og i stedet oversat til "fornuft" og "fornuftig" så langt det har været muligt, da der er lidt uklarhed omkring hvad 'rationel' indebærer (og vores artikel om rationalitet sucks) --Metalindustrien A/S (tidligere Lhademmor) 26. dec 2016, 16:00 (CET)
replies: text: Jeg har i øvrigt skippet en masse ting i afsnittet om relaterede begreber, da det for mig virkede som om det kørte lidt for meget ud af en tangent om hvad de selv indebar, og ikke havde nok med fornuft at gøre. I det hele taget er dette ikke en 1:1-oversættelse så meget som en kritisk gennemgang af den engelske artikel. --Metalindustrien A/S (tidligere Lhademmor) 26. dec 2016, 16:01 (CET)
thread_title:  Bemærkninger til oversættelsen 

message: Den her definition af begrebet "fornuft" kører helt af sporet i den første del af beskrivelsen. Da fornuften lignes med videnskabelige discipliner såsom filosofien etc., hvor der anvendes etablerede metoder til undersøgelsen af fænomener der har videnskabelig interesse - men fornuften benytter sig ikke af bevidstgjordte videnskabelige metoder - rettere kan fornuften nok forstås som en tilegnet fundamental menneskelig evne til at forstå og håndtere væren i verden. En evne som gennem socialiseringsprocesser og den almene civiliseringsproces hos de fleste mennesker dannes løbende når mennesket opnår indsigter i, forståelser af og følgende evner til at handle socialt og acceptabelt/"passende" i praktisk, moralsk og etisk forstand i et givent samfund i situationer hvor mennesket udfordres på sin umiddelbare evne til at, som før nævnt, at handle i udfordrende eller teknisk krævende situationer. 
Fornuften er derfor ikke en klart bevidstgjordt evne til at kunne handle passende og når mennesker handler "fornuftigt", er der absolut ikke tale om at deres handlinger er på nogen måde er "verificerede" (da det er et sprogligt udtryk der udtrykker at noget er sandt eller i det mindste godkendt af andre potentielt akademisk orienterede mennesker - og fornuft har intet at gøre med begrebet sandhed og ej heller kan en "fornuftig handling" verificeres af andre, da der med passende rimelighed kan siges kun at eksistere sandheder og absolutter indenfor religioner. Og når udtrykket "verificere" anvendes - så er det aldrig indenfor religioner, kun videnskaber. I dag benytter vi udtrykket "evidens" i Danmark - hvilket trods ordets engelske betydning som er "bevis", ikke har en hujende flapfis at gøre med et reelt, endegyldigt og uomtvisteligt bevis på noget som helst - men det kan være det indtil videre bedste og mest kvalificerede bud på en godt efterprøvet mulig forklaring - derfor kan et videnskabeligt bud på en forklaring af et givent fænomen være troværdigt og synes fornuftigt, men aldrig, aldrig kan det verificeres.
thread_title:  Kommentar flyttet fra artikelteksten